CELEX: 32007L0037
Language: bg
Date: 2007-06-21 00:00:00
Title: Директива 2007/37/ЕО на Комисията oт 21 юни 2007 година за изменение на приложения I и III към Директива 70/156/ЕИО на Съвета за сближаване на законодателствата на държавите-членки по отношение на типовото одобрение на моторни превозни средства и техните ремаркета (Текст от значение за ЕИП)

22.6.2007   
            
            
               BG
            
            
               Официален вестник на Европейския съюз
            
            
               L 161/60
            
         
      ДИРЕКТИВА 2007/37/ЕО НА КОМИСИЯТА
   
   oт 21 юни 2007 година
   за изменение на приложения I и III към Директива 70/156/ЕИО на Съвета за сближаване на законодателствата на държавите-членки по отношение на типовото одобрение на моторни превозни средства и техните ремаркета
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки по отношение на типовото одобрение на моторни превозни средства и техните ремаркета (1), и по-специално член 13, параграф 2, второ тире от нея,
   като има предвид, че:
   
               (1)
            
            
               Директива 2006/40/EО на Европейския парламент и на Съвета от 17 май 2006 г. относно емисиите на климатични системи в моторни превозни средства и за изменение на Директива 70/156/ЕИО на Съвета (2) е една от специалните директиви под процедурата за типово одобрение на ЕО, създадена с Директива 70/156/ЕИО.
            
         
               (2)
            
            
               Директива 2006/40/EО изисква превозни средства, в които са монтирани климатични системи, проектирани да съдържат флуорирани парникови газове с потенциал за глобално затопляне, по-висок от 150, да подлежат на типово одобрение по отношение на емисиите от климатични системи.
            
         
               (3)
            
            
               След въвеждането на процедурата за типово одобрение на ЕО и приемането на Регламент (ЕО) № 706/2007 от 21 юни 2007 г. за определяне, съгласно Директива 2006/40/EО на Европейския парламент и на Съвета, на административни разпоредби за типово одобрение на ЕО на превозни средства и на хармонизирано изпитване за измерване на течове от някои климатични системи (3) е необходимо да се добавят нови елементи към списъка с информация в приложение I към Директива 70/156/ЕИО и изискванията за информационни документи за целите на типовото одобрение на ЕО на превозни средства в приложение III към посочената директива.
            
         
               (4)
            
            
               С оглед да се осигури единство на процедурата за типово одобрение на ЕО новите изисквания, въведени с настоящата директива, следва да се прилагат от същата дата както мерките, приети съгласно Директива 2006/40/EО и съгласно Регламент (ЕО) № 706/2007.
            
         
               (5)
            
            
               Следователно Директива 70/156/ЕИО следва да бъде съответно изменена.
            
         
               (6)
            
            
               Мерките, предвидени в настоящата директива, са в съответствие със становището на Комитета за адаптиране към техническия прогрес,
            
         ПРИЕ НАСТОЯЩАТА ДИРЕКТИВА:
   Член 1
   Приложения I и III към Директива 70/156/ЕИО се изменят в съответствие с приложението към настоящата директива.
   Член 2
   1.   Държавите-членки приемат и публикуват не по късно от 4 януари 2008 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби, както и таблица на съответствието между тези разпоредби и настоящата директива.
   Те прилагат посочените разпоредби от 5 януари 2008 година.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
   
      Съставено в Брюксел на 21 юни 2007 година.
      
         
            За Комисията
         
         Günter VERHEUGEN
         
         
            Заместник-председател
         
      
   
   
      (1)  ОВ L 42, 23.2.1970 г., стр. 1. Директива, последно изменена с Директива 2006/96/ЕО (ОВ L 363, 20.12.2006 г., стр. 81).
   
      (2)  ОВ L 161, 14.6.2006 г., стр. 12.
   
      (3)  Виж стр. 33 от настоящия брой на Официален вестник.
   
      ПРИЛОЖЕНИЕ
      Директива 70/156/ЕИО се изменя, както следва:
      
                  1)
               
               
                  В приложение I се добавят следните точки:
                  9.10.8.   Газ, използван като хладилен агент в климатичната система: …
                  9.10.8.1.   Климатичната система е проектирана да съдържа флуорирани парникови газове с потенциал за глобално затопляне, по-висок от 150: ДА / НЕ (1)
                  9.10.8.2.   Ако отговорът е ДА, тогава моля попълнете следните точки:
                  9.10.8.2.1.   Чертеж и кратко описание на климатичната система, включително базови номера или индивидуални номера и материали на пропускащите компоненти:
                  9.10.8.2.2.   Теч от климатичната система:
                  9.10.8.2.3.   При изпитване на компонент: списък на пропускащите компоненти, включително съответните базови номера или индивидуални номера и материали, и със съответните годишни течове и информация за изпитването (например номер на протокола от изпитването, номер на одобряването и т.н.): …
                  9.10.8.2.4.   При изпитване на превозно средство: базови номера или индивидуални номера и материали на компонентите на системата и информация за изпитването (например номер на протокола от изпитването, номер на одобряването и т. н.): …
                  9.10.8.3.   Общ теч в g/година за цялата система: …“
               
            
                  2)
               
               
                  В приложение III се добавят следните точки:
                  9.10.8.   Газ, използван за хладилен агент в климатичната система: …
                  9.10.8.1.   Климатичната система е проектирана да съдържа флуорирани парникови газове с потенциал за глобално затопляне, по-висок от 150: ДА / НЕ (1)
                  Ако отговорът е да, общ теч в g/година за цялата система: …“